text: Alumnes de l'AEUR visiten Corbera d'Ebre i la Fatarella per aprofundir els seus coneixements sobre la Batalla de l'Ebre - Cultura - Rubí TV
  La visita guiada ha anat precedida d'una xerrada amb els historiadors Ramon Batalla i Josep Sánchez Cervelló
  Els alumnes de l'Aula d'Extensió Universitària de Rubí (AEUR) han pogut aprendre més coses sobre la Batalla de l'Ebre durant els darrers dies. Ara fa uns dies, l'Ateneu va acollir una xerrada sobre aquest episodi de la Guerra Civil que tingué lloc entre els mesos de juliol i novembre de 1938. Segons han explicat Josep Sánchez Cervelló, catedràtic d'Història Contemporània, i Ramon Batalla, historiador rubinenc, aquest va ser un dels moments més sagnants i cruels de la Guerra Civil: més de 100.000 baixes, entre morts, desapareguts i ferits. En aquesta xerrada, Sánchez va explicar com les forces republicanes van iniciar el pas del riu entre Mequinensa i Amposta, sorprenent l'enemic, i com aquest va reaccionar.
  La xerrada de l'AEUR ha anat acompanyada d'una visita guiada a Corbera d'Ebre i la Fatarella. Els assistents han pogut visitar el Poble Nou de Corbera, on un guia els ha explicat anècdotes viscudes en aquesta població tarragonina. Actualment aquest és un espai desplobat de gent. Després, la sortida ha portat els rubinencs fins a La Fatarella, on una regidora del municipi els va guiar pel poble. Segons va explicar, tot i l'origen medieval de la població, els seus orígens provenen d'una torre de vigilància musulmana. De fet, durant el segle XVII el creixement de la població va obligar a construir fora d'aquest nucli tancat, el que va configurar el poble actual.
  Va ser una visita encantadora. El guia, el sr. Ramon (al mig, amb camisa de quadres i barret ) ho explica tot amb un sentiment que aconsegueix molta complicitat.